**10. โครงสร้างการจัดการ**

**คณะกรรมการตรวจสอบ**

**10.1 โครงสร้างองค์กร**

**เลขานุการกรรมการตรวจสอบ**

นางสาวพรทิพย์ วิญญูปกรณ์

**คณะกรรมการบริษัท**

**เลขานุการบริษัท**

นายวรเทพ เลิศชัยอุดมโชค

**คณะกรรมการบริหารความเสี่ยง**

**คณะกรรมการบริหาร**

**นักลงทุนสัมพันธ์**

นายภัทรพงศ์ พงศ์สวัสดิ์

**กรรมการผู้จัดการ**

นายอนันต์ ตั้งตรงเวชกิจ

**ผู้จัดการสำนักกรรมการ   
และผู้ช่วยกรรมการผู้จัดการอาวุโสด้านต่างประเทศ**

นายภัทรพงศ์ พงศ์สวัสดิ์

**กรรมการรองผู้จัดการ**

**กลุ่มการลงทุนต่างประเทศ**

นายสฤษดิ์ ตั้งตรงเวชกิจ

* ด้านธุรกิจการเกษตร
* ด้านพลังงาน

**กรรมการรองผู้จัดการ**

**กลุ่มการลงทุนในประเทศ**

1. นางจิวรรณ พงษ์พิชิตกุล

2. นางสาวจิตติมา ตั้งตรงเวชกิจ

3. นายอดิศักดิ์ ตั้งตรงเวชกิจ

* ด้านธุรกิจการเกษตร
* ด้านพลังงาน

**รองกรรมการผู้จัดการ**

**กลุ่มการเงินและปฏิบัติการ**

นายวรเทพ เลิศอุดมโชค

**ผู้ช่วยกรรมการผู้จัดการ**

**กลุ่มการเงินและปฏิบัติการ**

นายพิทักษ์ ชาวสวน

* ฝ่ายบัญชีและการเงิน
* ฝ่ายบริหารการเงิน
* ฝ่ายกฎหมาย
* ฝ่ายทรัพยากรบุคคลและธุรการ
* สำนักงาน สาขากรุงเทพฯ

หมายเหตุ: ปัจจุบัน บริษัทว่าจ้างหน่วยงานภายนอก คือ บริษัท ดีลอยท์ ทู้ช โธมัทสุ ไชยยศ ที่ปรึกษา จำกัด เป็นผู้ตรวจสอบระบบควบคุมภายในของบริษัทและบริษัทย่อย

**10.2 โครงสร้างการจัดการ**

โครงสร้างการจัดการของบริษัท ประกอบด้วย คณะกรรมการบริษัท และคณะกรรมการชุดย่อย 3 ชุด ได้แก่ คณะกรรมการตรวจสอบ คณะกรรมการบริหาร และคณะกรรมการบริหารความเสี่ยง

**10.2.1 คณะกรรมการบริษัท**

ณ วันที่ 3 ตุลาคม 2557 คณะกรรมการบริษัท มีจำนวน 9 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายประจวบ ไชยสาส์น | ประธานกรรมการ กรรมการอิสระ และประธานกรรมการตรวจสอบ |
| 1. นายอนันต์ ตั้งตรงเวชกิจ | กรรมการ และกรรมการผู้จัดการ |
| 1. นางวันเพ็ญ ปุญญนิรันดร์ | กรรมการ |
| 1. นางจิรวรรณ พงษ์พิชิตกุล | กรรมการ |
| 1. นางสาวจิตติมา ตั้งตรงเวชกิจ | กรรมการ |
| 1. นายสฤษดิ์ ตั้งตรงเวชกิจ | กรรมการ |
| 1. นายอดิศักดิ์ ตั้งตรงเวชกิจ | กรรมการ |
| 1. นางสีนวล ทัศน์พันธุ์ | กรรมการอิสระ และกรรมการตรวจสอบ |
| 1. นายศิริชัย สมบัติศิริ | กรรมการอิสระ และกรรมการตรวจสอบ |

โดยมีนายวรเทพ เลิศชัยอุดมโชค เป็นเลขานุการบริษัท ซึ่งได้รับการแต่งตั้งจากที่ประชุมคณะกรรมการ ครั้งที่ 2/2556 เมื่อวันที่ 9 เมษายน 2556

กรรมการผู้มีอำนาจลงนามผูกพันบริษัท

1. นายอนันต์ ตั้งตรงเวชกิจ

2. นางวันเพ็ญ ปุญญนิรันดร์

3. นางจิรวรรณ พงษ์พิชิตกุล

4. นางสาวจิตติมา ตั้งตรงเวชกิจ

5. นายสฤษดิ์ ตั้งตรงเวชกิจ

6. นายอดิศักดิ์ ตั้งตรงเวชกิจ

“กรรมการสองในหกคนนี้ลงลายมือชื่อร่วมกัน และประทับตราสำคัญของบริษัท”

วาระการดำรงตำแหน่ง

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งเป็นจำนวน 1 ใน 3 ของจำนวนกรรมการในขณะนั้น ถ้าจำนวนกรรมการจะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3 กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น ให้จับสลากกัน ส่วนปีหลัง ๆ ต่อไป ให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง ทั้งนี้ กรรมการซึ่งพ้นจากตำแหน่งตามวาระนั้น   
อาจได้รับเลือกให้กลับเข้ามาดำรงตำแหน่งอีกได้

ขอบเขตอำนาจหน้าที่ของคณะกรรมการบริษัท

ที่ประชุมคณะกรรมการบริษัท ครั้งที่ 6/2557 เมื่อวันที่ 22 สิงหาคม 2557 มีมติกำหนดขอบเขต อำนาจและหน้าที่ของคณะกรรมการบริษัทไว้ดังนี้

1. บริหารกิจการบริษัทให้เป็นไปเพื่อประโยชน์ที่ดีที่สุดแก่ผู้ถือหุ้น โดยในการดำเนินกิจการของบริษัท คณะกรรมการบริษัทต้องปฏิบัติหน้าที่ด้วยความรับผิดชอบ ระมัดระวัง ซื่อสัตย์สุจริต และปฏิบัติตามกฎหมาย วัตถุประสงค์ และข้อบังคับของบริษัท ตลอดจนมติของที่ประชุมผู้ถือหุ้น และมติของที่ประชุมคณะกรรมการบริษัท
2. พิจารณาและอนุมัติในเรื่องที่สำคัญเกี่ยวกับการดำเนินงานของบริษัท เช่น วิสัยทัศน์ ภารกิจ นโยบาย กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัท บริษัทย่อย และบริษัทร่วม
3. กำกับดูแลการดำเนินธุรกิจตามปกติของบริษัท และกำกับดูแลให้ฝ่ายบริหารดำเนินการให้เป็นไปตามวิสัยทัศน์ ภารกิจ นโยบาย กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัท
4. จัดให้มีระบบบัญชี การรายงานทางการเงิน และการสอบบัญชี รวมทั้งดูแลให้มีระบบการควบคุมภายใน   
   การตรวจสอบภายใน ระบบบริหารความเสี่ยง และระบบป้องกันการทุจริต รวมถึงกำหนดให้มีมาตรการในการติดตามผล  
   การดำเนินงานของบริษัท บริษัทย่อยและบริษัทร่วมที่เหมาะสม ให้มีประสิทธิภาพและรัดกุมเพียงพอ
5. จัดให้มีรายงานประจำปีของบริษัท และ/หรือ ของคณะกรรมการบริษัท ให้เป็นไปตามกฎหมาย และกฎเกณฑ์  
   ที่เกี่ยวข้อง
6. กำกับดูแล และจัดให้มีกลไกในการกำกับดูแล ไม่ให้เกิดความขัดแย้งทางผลประโยชน์ระหว่างผู้มีส่วนได้  
   ส่วนเสียกับบริษัท บริษัทย่อย และบริษัทร่วม
7. พิจารณาและอนุมัติ และ/หรือ พิจารณาและให้ความเห็น เพื่อเสนอต่อที่ประชุมผู้ถือหุ้นให้พิจารณาและอนุมัติการเข้าทำธุรกรรมที่มีนัยสำคัญต่อบริษัท และการเข้าทำรายการที่เกี่ยวโยงกัน ตามหลักเกณฑ์ เงื่อนไข และวิธีการตามกฎหมาย และกฎเกณฑ์ที่เกี่ยวข้อง และ/หรือ ข้อบังคับของบริษัท บริษัทย่อย และบริษัทร่วม
8. แต่งตั้งกรรมการคนใดคนหนึ่งเป็นประธานกรรมการ และแต่งตั้งกรรมการตามจำนวนที่คณะกรรมการบริษัทเห็นสมควรเป็นรองประธานกรรมการ
9. กำหนด และ/หรือ แก้ไขเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัท
10. สรรหาและแต่งตั้งบุคคลที่มีความรู้ ความสามารถ ประสบการณ์ และมีคุณสมบัติครบถ้วนตามกฎหมาย และกฎเกณฑ์ที่เกี่ยวข้อง เข้าดำรงตำแหน่งกรรมการของบริษัท ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
11. สรรหาบุคคลที่มีความรู้ ความสามารถ ประสบการณ์ และมีคุณสมบัติครบถ้วนตามกฎหมาย และกฎเกณฑ์  
    ที่เกี่ยวข้อง เพื่อเสนอต่อที่ประชุมผู้ถือหุ้นให้พิจารณาและแต่งตั้งเป็นกรรมการบริษัท
12. การแต่งตั้งหรือเสนอชื่อบุคคลเป็นกรรมการ หรือผู้บริหารในบริษัทย่อย และ/หรือบริษัทร่วมอย่างน้อยตามสัดส่วนการถือหุ้นของบริษัทในบริษัทย่อยและบริษัทร่วม ทั้งนี้ กรรมการหรือผู้บริหารตามวรรคข้างต้นที่ได้รับการเสนอชื่อหรือแต่งตั้งนั้น ต้องมีคุณสมบัติบทบาท หน้าที่ และความรับผิดชอบ ตลอดจนไม่มีลักษณะขาดความน่าไว้วางใจ ตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะขาดความน่าไว้วางใจของกรรมการและผู้บริหารของบริษัท
13. พิจารณาการจ่ายเงินปันผลประจำปี และเงินปันผลระหว่างกาล ของบริษัท บริษัทย่อย และบริษัทร่วม
14. พิจารณาและกำหนดหลักเกณฑ์การจ่ายค่าตอบแทนของกรรมการ และผู้บริหารระดับสูง
15. พิจารณาจำนวนค่าตอบแทนของกรรมการ ตามหลักเกณฑ์การจ่ายค่าตอบแทนที่คณะกรรมการบริษัทกำหนด เพื่อเสนอต่อที่ประชุมผู้ถือหุ้นให้พิจารณาและอนุมัติ
16. ประเมินผลงานของกรรมการผู้จัดการและผู้บริหารระดับสูง พิจารณาและกำหนดค่าตอบแทนของผู้บริหารระดับสูงตามหลักเกณฑ์การจ่ายค่าตอบแทนที่คณะกรรมการบริษัทกำหนด
17. แต่งตั้งคณะกรรมการชุดย่อย โดยสรรหาและแต่งตั้งกรรมการ หรือบุคคลที่มีความรู้ ความสามารถ ประสบการณ์ และมีคุณสมบัติครบถ้วนตามที่คณะกรรมการบริษัทเห็นสมควร เข้าดำรงตำแหน่งกรรมการในคณะกรรมการชุดย่อย รวมทั้งกำหนดขอบเขตอำนาจหน้าที่ของคณะกรรมการชุดย่อย
18. แต่งตั้งกรรมการคนใดคนหนึ่งที่ดำรงตำแหน่งกรรมการบริหารเป็นกรรมการผู้จัดการ รวมทั้งกำหนดขอบเขตอำนาจหน้าที่ของกรรมการผู้จัดการ
19. แต่งตั้งกรรมการ หรือบุคคลที่มีความรู้ ความสามารถ ประสบการณ์ และมีคุณสมบัติครบถ้วนตามที่คณะกรรมการบริษัทเห็นสมควรเป็นเลขานุการบริษัท
20. แต่งตั้ง และ/หรือ มอบอำนาจให้กรรมการ หรือบุคคลใดบุคคลหนึ่งหรือหลายคน มีอำนาจดำเนินการใด ๆ ที่อยู่ภายในขอบอำนาจของกรรมการตามที่คณะกรรมการบริษัทเห็นสมควร โดยที่คณะกรรมการบริษัทอาจยกเลิก เพิกถอน หรือแก้ไขเปลี่ยนแปลงอำนาจดังกล่าวได้
21. กำกับดูแลให้มีช่องทางในการสื่อสารกับผู้ถือหุ้นแต่ละกลุ่ม และผู้มีส่วนได้ส่วนเสียของบริษัท
22. กำกับดูแลให้มีการเปิดเผยข้อมูลสำคัญที่เกี่ยวข้องกับบริษัท และบริษัทย่อยอย่างถูกต้อง ครบถ้วน และโปร่งใส ผ่านช่องทางที่เข้าถึงข้อมูลได้ง่าย มีความเท่าเทียมกัน และน่าเชื่อถือ
23. กำหนดและแก้ไขเปลี่ยนแปลงระเบียบ และข้อบังคับภายในของบริษัทในเรื่องต่าง ๆ
24. มีอำนาจ หน้าที่ และความรับผิดชอบอื่นใดตามที่กำหนดไว้ในกฎหมาย และกฎเกณฑ์ที่เกี่ยวข้อง ข้อบังคับของบริษัท และมติของที่ประชุมผู้ถือหุ้น

ทั้งนี้ ในการดำเนินการเรื่องใดที่คณะกรรมการบริษัทหรือผู้รับมอบอำนาจจากคณะกรรมการบริษัท มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัท และ/หรือ บริษัทย่อย และ/หรือ บริษัทที่เกี่ยวข้อง คณะกรรมการบริษัทหรือผู้รับมอบอำนาจจากคณะกรรมการบริษัท ไม่มีอำนาจอนุมัติการดำเนินการในเรื่องดังกล่าว เว้นแต่เป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัท และ/หรือ ที่ประชุมผู้ถือหุ้น (แล้วแต่กรณี) พิจารณาและอนุมัติไว้แล้ว โดยอยู่ภายใต้หลักเกณฑ์ของกฎหมาย วัตถุประสงค์ และข้อบังคับของบริษัท

**10.2.2 คณะกรรมการตรวจสอบ**

ณ วันที่ 3 ตุลาคม 2557 คณะกรรมการตรวจสอบของบริษัท มีจำนวน 3 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายประจวบ ไชยสาสน์ | ประธานกรรมการตรวจสอบ |
| 1. นางสีนวล ทัศน์พันธุ์ | กรรมการตรวจสอบ |
| 1. นายศิริชัย สมบัติศิริ | กรรมการตรวจสอบ |

หมายเหตุ : นางสีนวล ทัศน์พันธุ์ และ นายศิริชัย สมบัติศิริ เป็นกรรมการที่มีความรู้และประสบการณ์ที่เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

โดยมี นางสาวพรทิพย์ วิญญูปกรณ์ เป็นเลขานุการคณะกรรมการตรวจสอบ

วาระการดำรงตำแหน่ง

คณะกรรมการตรวจสอบมีวาระการดำรงตำแหน่งคราวละ 3 ปี กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งให้กลับมาดำรงตำแหน่งใหม่ได้ กรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระ ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบ เพื่อให้กรรมการตรวจสอบมีจำนวนครบตามที่คณะกรรมการบริษัทกำหนด โดยบุคคลที่เป็นกรรมการตรวจสอบแทนจะอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

ขอบเขตอำนาจหน้าที่ของคณะกรรมการตรวจสอบ

ที่ประชุมคณะกรรมการบริษัท ครั้งที่ 2/2556 เมื่อวันที่ 9 เมษายน 2556 มีมติกำหนดขอบเขตอำนาจและหน้าที่ของคณะกรรมการตรวจสอบไว้ดังนี้

1. สอบทานให้บริษัทมีการรายงานทางการเงินอย่างถูกต้องและเพียงพอ โดยการประสานงานกับผู้สอบบัญชีภายนอก และผู้บริหารที่รับผิดชอบการจัดทำรายงานทางการเงิน ทั้งรายไตรมาสและประจำปี คณะกรรมการตรวจสอบอาจเสนอแนะให้ผู้สอบบัญชีสอบทาน หรือตรวจสอบรายการใด ๆ ที่เห็นว่าจำเป็น และเป็นเรื่องสำคัญในระหว่างการตรวจสอบบัญชีของบริษัทก็ได้
2. ให้คำแนะนำแก่คณะกรรมการบริษัท และฝ่ายบริหารในการปรับปรุงกระบวนการทำงาน หรือระบบงานเพื่อลดความเสี่ยงในเรื่องต่าง ๆ เพื่อให้ได้รายงานทางการเงินที่ถูกต้อง และใช้ประโยชน์ได้ดี เพื่อให้บริษัทมีระบบการทำงานที่มีประสิทธิภาพ
3. สอบทานให้บริษัทมีระบบการควบคุมภายใน (Internal Control) และระบบการตรวจสอบภายใน (Internal Audit) ที่เหมาะสมและมีประสิทธิผล และพิจารณาความเป็นอิสระของหน่วยงานตรวจสอบภายใน ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน
4. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
5. พิจารณา คัดเลือก และเสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วยอย่างน้อย  
   ปีละ 1 ครั้ง
6. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์ ให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อกำหนดของตลาดหลักทรัพย์แห่งประเทศไทย ทั้งนี้ เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัท รวมทั้งพิจารณาการเปิดเผยข้อมูลของบริษัทในกรณีที่เกิดรายการ  
   ที่เกี่ยวโยงกัน หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน
7. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท ซึ่งรายงานดังกล่าว  
   ต้องลงนามโดยประธานคณะกรรมการตรวจสอบ และประกอบด้วยข้อมูลอย่างน้อย ดังต่อไปนี้

ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

ข) ความเห็นเกี่ยวกับความเพียงพอของระบบการควบคุมภายในของบริษัท

ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด หลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

ง) ความเห็นเกี่ยวกับความเหมาะสมของผู้สอบบัญชี

จ) ความเห็นเกี่ยวกับรายการที่อาจมีความขัดแย้งทางผลประโยชน์

ฉ) จำนวนครั้งของการประชุมคณะกรรมการตรวจสอบ และการเข้าร่วมประชุมของกรรมการตรวจสอบแต่ ละท่าน

ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร (Charter)

ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

1. ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่ามีรายการ หรือการกระทำดังต่อไปนี้ ซึ่งอาจมีผลกระทบอย่างมีนัยสำคัญต่อฐานะการเงิน และผลการดำเนินงานของบริษัท ให้คณะกรรมการตรวจสอบรายงานต่อคณะกรรมการบริษัท เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

ก) รายการที่เกิดความขัดแย้งทางผลประโยชน์

ข) การทุจริต หรือมีสิ่งผิดปกติ หรือมีความบกพร่องที่สำคัญในระบบควบคุมภายใน

ค) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่งประเทศ ไทย หรือกฎหมายที่เกี่ยวข้องกับธุรกิจของบริษัท

หากคณะกรรมการบริษัท หรือผู้บริหารไม่ดำเนินการให้มีการปรับปรุงแก้ไขภายในเวลาตามวรรคหนึ่ง กรรมการตรวจสอบรายใดรายหนึ่งอาจรายงานว่ามีรายการ หรือการกระทำตามวรรคหนึ่งต่อสำนักงานคณะกรรมการกำกับหลักทรัพย์และตลาดหลักทรัพย์ หรือตลาดหลักทรัพย์แห่งประเทศไทย

1. คณะกรรมการตรวจสอบอาจแสวงหาความเห็นที่เป็นอิสระจากที่ปรึกษาทางวิชาชีพอื่นใด เมื่อเห็นว่าจำเป็น ด้วยค่าใช้จ่ายของบริษัท
2. ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

**10.2.3 คณะกรรมการบริหาร**

ณ วันที่ 30 มิถุนายน 2556 คณะกรรมการบริหารของบริษัท มีจำนวน 5 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายอนันต์ ตั้งตรงเวชกิจ | ประธานกรรมการบริหาร |
| 1. นางจิรวรรณ พงษ์พิชิตกุล | กรรมการบริหาร |
| 1. นางสาวจิตติมา ตั้งตรงเวชกิจ | กรรมการบริหาร |
| 1. นายอดิศักดิ์ ตั้งตรงเวชกิจ | กรรมการบริหาร |
| 1. นายสฤษดิ์ ตั้งตรงเวชกิจ | กรรมการบริหาร |

โดยมี นายวรเทพ เลิศชัยอุดมโชค เป็นเลขานุการคณะกรรมการบริหาร

ขอบเขตและอำนาจหน้าที่ของคณะกรรมการบริหาร

ที่ประชุมคณะกรรมการบริษัท ครั้งที่ 2/2556 เมื่อวันที่ 9 เมษายน 2556 มีมติกำหนดขอบเขต อำนาจและหน้าที่ของคณะกรรมการบริหารไว้ดังนี้

1. พิจารณา กำหนด และให้ความเห็นเกี่ยวกับ วิสัยทัศน์ ภารกิจ นโยบาย กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัท เพื่อเสนอและขออนุมัติต่อคณะกรรมการบริษัท
2. กำกับดูแล ตรวจสอบ และติดตามการดำเนินกิจการของบริษัทให้เป็นไปตาม วิสัยทัศน์ ภารกิจ นโยบาย   
   กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัทที่ได้รับอนุมัติจากคณะกรรมการบริษัท
3. กำหนดโครงสร้างองค์กร และนโยบายเกี่ยวกับการบริหารจัดการบริษัท รวมถึงนโยบายเกี่ยวกับการคัดเลือก การฝึกอบรม การว่าจ้าง และการเลิกจ้างพนักงานที่มีตำแหน่งสูงกว่าผู้จัดการฝ่ายของบริษัท โดยอาจมอบหมายให้กรรมการผู้จัดการของบริษัท และ/หรือ ผู้อำนวยการฝ่ายทรัพยากรบุคคลเป็นผู้มีอำนาจแทนบริษัทในการลงนามในสัญญาจ้างแรงงาน
4. ศึกษาความเป็นไปได้ในการลงทุนในโครงการใหม่ ๆ และมีอำนาจในการพิจารณาและอนุมัติให้บริษัทลงทุน หรือเข้าร่วมลงทุนกับบุคคล นิติบุคคล หรือองค์กรทางธุรกิจอื่นใด ในรูปแบบที่คณะกรรมการบริหารเห็นสมควร เพื่อดำเนินกิจการตามวัตถุประสงค์ของบริษัท ตลอดจนการพิจารณาและอนุมัติการใช้จ่ายเงินเพื่อการลงทุนดังกล่าว การเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับเรื่องดังกล่าวจนเสร็จการ ในจำนวนเงินในแต่ละรายการตั้งแต่ 10   
   ล้านบาท แต่ไม่เกิน 50 ล้านบาท ทั้งนี้ ต้องไม่เกินงบประมาณประจำปีที่ได้รับอนุมัติจากคณะกรรมการบริษัท
5. พิจารณาและอนุมัติการเข้าทำธุรกรรมทางการเงินกับสถาบันการเงินในการเปิดบัญชี กู้ยืม ขอสินเชื่อ จำนำ จำนอง ค้ำประกัน และการอื่น รวมถึงการซื้อขาย และจดทะเบียนกรรมสิทธิ์ที่ดินใด ๆ ตามวัตถุประสงค์ของบริษัทเพื่อประโยชน์ในการดำเนินกิจการของบริษัท ตลอดจนการเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับเรื่องดังกล่าวจนเสร็จการ ในจำนวนเงินในแต่ละรายการตั้งแต่ 10 ล้านบาท แต่ไม่เกิน 1,000 ล้านบาท ทั้งนี้ ต้องไม่เกินงบประมาณประจำปีที่ได้รับอนุมัติจากคณะกรรมการบริษัท
6. พิจารณาและอนุมัติการเข้าทำสัญญาหรือตราสารทางการเงิน เช่น สัญญาสิทธิที่จะซื้อหรือขายน้ำตาลทรายล่วงหน้า สัญญาซื้อขายต่างประเทศล่วงหน้า เป็นต้น เพื่อป้องกันความเสี่ยงทางการเงินของบริษัท
7. พิจารณาและให้ข้อเสนอแนะ หรือความเห็นต่อคณะกรรมการบริษัทเกี่ยวกับโครงการ ข้อเสนอ หรือการเข้าทำธุรกรรมใด ๆ ที่เกี่ยวข้องกับการดำเนินกิจการของบริษัท ที่มีมูลค่าเกินกว่าจำนวนเงินที่ได้กำหนดไว้ และ/หรือ ตามกฎหมายและกฎเกณฑ์ที่เกี่ยวข้อง หรือข้อบังคับของบริษัทที่ได้กำหนดให้ที่ประชุมผู้ถือหุ้น หรือคณะกรรมการบริษัทเป็นผู้พิจารณาและอนุมัติ
8. พิจารณาและอนุมัติแนวนโยบายการบริหารงาน และการดำเนินกิจการของบริษัท หรือการดำเนินการใด ๆ   
   อันอาจมีผลผูกพันบริษัท
9. มอบอำนาจให้กรรมการผู้จัดการดำเนินกิจการของบริษัทตามขอบเขตอำนาจ หน้าที่ และความรับผิดชอบ ตามที่คณะกรรมการบริษัทกำหนด ภายใต้การกำกับดูแลของคณะกรรมการบริหาร
10. แต่งตั้ง และ/หรือ มอบหมายให้กรรมการบริหาร หรือบุคคลใดบุคคลหนึ่งหรือหลายคน มีอำนาจดำเนินการ  
    ใด ๆ ที่อยู่ภายในขอบอำนาจของคณะกรรมการบริหาร ตามที่คณะกรรมการบริหารเห็นสมควร โดยที่คณะกรรมการบริหารอาจยกเลิก เพิกถอน หรือแก้ไขเปลี่ยนแปลงอำนาจดังกล่าวได้
11. พิจารณาและอนุมัติคู่มืออำนาจดำเนินการ เพื่อให้ผู้ที่ได้รับการแต่งตั้ง และ/หรือ ผู้ที่ได้รับมอบอำนาจทราบถึงขอบเขตความรับผิดชอบ และอำนาจของตนเอง และเพื่อใช้เป็นคู่มือในการปฏิบัติงาน โดยมีเอกสารอ้างอิง และเป็นไปตามขั้นตอนอย่างมีระบบ
12. มีอำนาจหน้าที่ และความรับผิดชอบใด ๆ ตามที่ได้รับมอบหมาย หรือตามนโยบายที่ได้รับมอบหมายจากคณะกรรมการบริษัท

ทั้งนี้ ในการดำเนินการเรื่องใดที่คณะกรรมการบริหาร หรือผู้รับมอบอำนาจจากคณะกรรมการบริหาร มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัท และ/หรือ บริษัทย่อย และ/หรือ บริษัทที่เกี่ยวข้อง คณะกรรมการบริหารหรือผู้รับมอบอำนาจจากคณะกรรมการบริหาร ไม่มีอำนาจอนุมัติการดำเนินการในเรื่องดังกล่าว เว้นแต่เป็นการอนุมัติรายการที่เป็นไปตามนโยบาย และหลักเกณฑ์ที่คณะกรรมการบริษัท และ/หรือ ที่ประชุมผู้ถือหุ้น (แล้วแต่กรณี) พิจารณาและอนุมัติไว้แล้ว โดยอยู่ภายใต้หลักเกณฑ์ของกฎหมาย วัตถุประสงค์ และข้อบังคับของบริษัท

**10.2.4 คณะกรรมการบริหารความเสี่ยง**

ณ วันที่ 3 ตุลาคม 2557 คณะกรรมการบริหารความเสี่ยงของบริษัท มีจำนวน 5 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายอนันต์ ตั้งตรงเวชกิจ | กรรมการบริหารความเสี่ยง |
| 1. นางจิรวรรณ พงษ์พิชิตกุล | กรรมการบริหารความเสี่ยง |
| 1. นางสาวจิตติมา ตั้งตรงเวชกิจ | กรรมการบริหารความเสี่ยง |
| 1. นายอดิศักดิ์ ตั้งตรงเวชกิจ | กรรมการบริหารความเสี่ยง |
| 1. นายสฤษดิ์ ตั้งตรงเวชกิจ | กรรมการบริหารความเสี่ยง |

หมายเหตุ : นายอำนวย ปะติเส ได้ลาออกจากการเป็นกรรมการบริษัทและกรรมการบริหารความเสี่ยง เมื่อวันที่ 2 ตุลาคม 2557

โดยมี นายวรเทพ เลิศชัยอุดมโชค เป็นเลขานุการคณะกรรมการบริหารความเสี่ยง

ขอบเขตและอำนาจหน้าที่ของคณะกรรมการบริหารความเสี่ยง

ที่ประชุมคณะกรรมการบริษัท ครั้งที่ 2/2556 เมื่อวันที่ 9 เมษายน 2556 มีมติกำหนดขอบเขต อำนาจและหน้าที่ของคณะกรรมการบริหารความเสี่ยงไว้ดังนี้

1. กำหนดนโยบายในการบริหารความเสี่ยงโดยรวมของบริษัท เพื่อเสนอต่อคณะกรรมการบริษัท ทั้งนี้   
   การบริหารความเสี่ยงต้องครอบคลุมถึงความเสี่ยงที่สำคัญของบริษัท เช่น ความเสี่ยงด้านการจัดหาวัตถุดิบและการให้เงินส่งเสริมเกษตรกร การผลิต การตลาดและการขาย การเงิน ตลอดจนความเสี่ยงจากการลงทุน และความเสี่ยงที่มีผลกระทบต่อชื่อเสียงของกิจการ เป็นต้น
2. กำหนดนโยบายในการบริหารความเสี่ยงที่อาจจะเกิดขึ้นจากการจัดหาวัตถุดิบ และการให้เงินส่งเสริมเกษตรกร โดยรวมถึงความเสี่ยงที่บริษัทจะไม่สามารถจัดหาอ้อยเข้าสู่กระบวนการผลิตอย่างพอเพียง และความเสี่ยงเรื่องหนี้สูญจากการให้เงินส่งเสริมเกษตรกร
3. กำหนดนโยบายในการบริหารความเสี่ยงเกี่ยวกับการผลิต โดยรวมถึงความเสี่ยงจากประสิทธิภาพของการผลิต และความเสี่ยงที่เกิดจากความไม่ต่อเนื่องของการผลิต
4. กำหนดนโยบายในการบริหารความเสี่ยงเกี่ยวกับการตลาดและการขาย โดยรวมถึงความเสี่ยงจากความผันผวนของราคาน้ำตาลในตลาดโลก และความเสี่ยงจากอัตราแลกเปลี่ยน
5. กำหนดนโยบายในการใช้ตราสารทางการเงิน เช่น สัญญาสิทธิที่จะซื้อ หรือขายน้ำตาลทรายล่วงหน้า สัญญาซื้อขายเงินตราต่างประเทศล่วงหน้า เป็นต้น เพื่อป้องกันความเสี่ยงทางการเงินของบริษัท
6. กำหนดนโยบาย และหลักการในการทำประกันภัยของสินทรัพย์ประเภทต่าง ๆ เพื่อลดความเสี่ยงจากภัยพิบัติ  
   ที่อาจเกิดขึ้นได้
7. วางกลยุทธ์ในการบริหารความเสี่ยง ให้สอดคล้องกับนโยบายการบริหารความเสี่ยง เพื่อสนับสนุน และผลักดันให้เกิดความร่วมมือทุกระดับของพนักงาน ทั้งนี้ต้องสามารถติดตามดูแล ประเมินและรักษาระดับความเสี่ยง ให้อยู่ในระดับที่เหมาะสม
8. พัฒนาและทบทวนระบบการบริหารความเสี่ยงของบริษัท ให้มีประสิทธิภาพ และมีประสิทธิผลอย่างต่อเนื่อง โดยมีการประเมินผล และติดตามกระบวนการบริหารความเสี่ยงให้สอดคล้องกับนโยบายที่กำหนดไว้อย่างสม่ำเสมอ
9. จัดทำรายงานความเสี่ยง และให้ข้อเสนอแนะต่อคณะกรรมการบริษัท เพื่อดำเนินการปรับปรุงแก้ไข
10. แต่งตั้ง และ/หรือ มอบหมายให้กรรมการ หรือบุคคลใดบุคคลหนึ่งหรือหลายคน มีอำนาจดำเนินการใด ๆ ที่อยู่ภายในขอบอำนาจของคณะกรรมการบริหารความเสี่ยง ตามที่คณะกรรมการบริหารความเสี่ยงเห็นสมควร โดยที่คณะกรรมการบริหารความเสี่ยงอาจยกเลิก เพิกถอน หรือแก้ไขเปลี่ยนแปลงอำนาจดังกล่าวได้
11. ปฏิบัติหน้าที่อื่นเกี่ยวกับการบริหารความเสี่ยงตามที่ได้รับมอบหมายจากคณะกรรมการบริษัท

ทั้งนี้ ในการดำเนินการเรื่องใดที่คณะกรรมการบริหารความเสี่ยง หรือผู้รับมอบอำนาจจากคณะกรรมการบริหารความเสี่ยง มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัท และ/หรือ บริษัทย่อย และ/หรือ บริษัท  
ที่เกี่ยวข้อง คณะกรรมการบริหารความเสี่ยงหรือผู้รับมอบอำนาจจากคณะกรรมการบริหารความเสี่ยง ไม่มีอำนาจอนุมัติการดำเนินการในเรื่องดังกล่าว เว้นแต่เป็นการอนุมัติรายการที่เป็นไปตามนโยบาย และหลักเกณฑ์ที่คณะกรรมการบริษัท และ/หรือ ที่ประชุมผู้ถือหุ้น (แล้วแต่กรณี) พิจารณาและอนุมัติไว้แล้ว โดยอยู่ภายใต้หลักเกณฑ์ของกฎหมาย วัตถุประสงค์ และข้อบังคับของบริษัท

อนึ่ง หากกรรมการบริหารความเสี่ยงท่านใดดำรงตำแหน่งกรรมการตรวจสอบของบริษัทด้วย บริษัทก็จะไม่ดำเนินการใด ๆ ที่ทำให้กรรมการบริหารความเสี่ยงมีคุณสมบัติไม่เป็นไปตามคุณสมบัติของคณะกรรมการตรวจสอบที่ดี เช่น การไม่บริหารงานตามปกติประจำวันของบริษัท (Day To Day Operation) รวมถึงการไม่ให้ความเห็นในกรณีที่อาจเป็นการขัดแย้งต่อคุณสมบัติและหน้าที่ของคณะกรรมการตรวจสอบ เป็นต้น

**10.2.5 ผู้บริหาร**

ณ วันที่ 30 มิถุนายน 2557 ผู้บริหารของบริษัท มีจำนวน 8 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายอนันต์ ตั้งตรงเวชกิจ | กรรมการผู้จัดการ |
| 1. นางจิรวรรณ พงษ์พิชิตกุล | กรรมการรองผู้จัดการ กลุ่มการลงทุนในประเทศ |
| 1. นางสาวจิตติมา ตั้งตรงเวชกิจ | กรรมการรองผู้จัดการ กลุ่มการลงทุนในประเทศ |
| 1. นายอดิศักดิ์ ตั้งตรงเวชกิจ | กรรมการรองผู้จัดการ กลุ่มการลงทุนในประเทศ |
| 1. นายสฤษดิ์ ตั้งตรงเวชกิจ | กรรมการรองผู้จัดการ กลุ่มการลงทุนต่างประเทศ |
| 1. นายวรเทพ เลิศชัยอุดมโชค | รองกรรมการผู้จัดการ กลุ่มการเงินและปฏิบัติการ |
| 1. นายพิทักษ์ ชาวสวน | ผู้ช่วยกรรมการผู้จัดการ กลุ่มการเงินและปฏิบัติการ |
| 1. นายภัทรพงศ์ พงศ์สวัสดิ์ | ผู้ช่วยกรรมการผู้จัดการอาวุโสด้านต่างประเทศ |

ขอบเขตและอำนาจหน้าที่ของกรรมการผู้จัดการ

ที่ประชุมคณะกรรมการบริษัทครั้งที่ 2/2556 เมื่อวันที่ 9 เมษายน 2556 มีมติกำหนดขอบเขต อำนาจและหน้าที่ของกรรมการผู้จัดการไว้ดังนี้

1. รับผิดชอบดูแลเรื่องการดำเนินงาน และ/หรือ การบริหารงานตามปกติประจำวัน (Day To Day Operation) ของบริษัท รวมถึงการกำกับดูแลการดำเนินงานโดยรวม เพื่อให้เป็นไปตามวัตถุประสงค์ และข้อบังคับของบริษัท ตลอดจนวิสัยทัศน์ ภารกิจ นโยบาย กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัทที่ได้รับอนุมัติจากคณะกรรมการบริษัท
2. พิจารณา เจรจาต่อรอง และอนุมัติการเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับการดำเนินงาน และ/หรือ การบริหารงานตามปกติประจำวันของบริษัท ในจำนวนเงินในแต่ละรายการไม่เกิน 10 ล้านบาท แต่ไม่เกินงบประมาณประจำปีที่ได้รับอนุมัติจากคณะกรรมการบริษัท
3. พิจารณาและให้ข้อเสนอแนะในการเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับการดำเนินงาน และ/หรือ การบริหารงานตามปกติประจำวันของบริษัท ที่มีมูลค่าเกินกว่าจำนวนเงินที่ได้กำหนดไว้ รวมถึงให้ความเห็น และเสนอเรื่องดังกล่าวต่อคณะกรรมการบริษัท และ/หรือ คณะกรรมการบริหาร เพื่อพิจารณากลั่นกรอง และหาข้อสรุปต่อไป
4. ศึกษาความเป็นไปได้ในการลงทุนในโครงการใหม่ ๆ และมีอำนาจในการพิจารณาและอนุมัติให้บริษัทลงทุน หรือเข้าร่วมลงทุนกับบุคคล นิติบุคคล หรือองค์กรทางธุรกิจอื่นใด ในรูปแบบที่คณะกรรมการบริหารเห็นสมควร เพื่อดำเนินกิจการตามวัตถุประสงค์ของบริษัท ตลอดจนการพิจารณาและอนุมัติการใช้จ่ายเงินเพื่อการลงทุนดังกล่าว การเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับเรื่องดังกล่าวจนเสร็จการ ในจำนวนเงินในแต่ละรายการไม่เกิน

10 ล้านบาท

1. พิจารณาและอนุมัติการเข้าทำธุรกรรมทางการเงินกับสถาบันการเงินในการเปิดบัญชี กู้ยืม ขอสินเชื่อ จำนำ จำนอง ค้ำประกัน และการอื่น รวมถึงการซื้อขาย และจดทะเบียนกรรมสิทธิ์ที่ดินใด ๆ ตามวัตถุประสงค์ของบริษัทเพื่อประโยชน์ในการดำเนินกิจการของบริษัท ตลอดจนการเข้าทำนิติกรรมสัญญา และ/หรือ การดำเนินการใด ๆ ที่เกี่ยวข้องกับเรื่องดังกล่าวจนเสร็จการ ในจำนวนเงินในแต่ละรายการไม่เกิน 10 ล้านบาท
2. กำหนดเงื่อนไขทางการค้า เช่น วงเงินเครดิต ระยะเวลาการชำระเงิน การทำสัญญาซื้อขาย การเปลี่ยนแปลงเงื่อนไขการค้า เป็นต้น ในจำนวนเงินในแต่ละรายการไม่เกิน 10 ล้านบาท แต่ไม่เกินงบประมาณประจำปีที่ได้รับอนุมัติจากคณะกรรมการบริษัท
3. พิจารณาจ้าง แต่งตั้ง โยกย้าย เลิกจ้าง กำหนดขอบเขตอำนาจหน้าที่ และผลประโยชน์ตอบแทนที่เหมาะสมของพนักงานของบริษัท ที่มีตำแหน่งผู้จัดการฝ่ายหรือต่ำกว่า ตามแนวนโยบายที่กำหนดโดยคณะกรรมการบริหาร
4. แต่งตั้งที่ปรึกษาด้านต่าง ๆ ที่จำเป็นต่อการดำเนินกิจการ และ/หรือ การบริหารงานตามปกติประจำวันของบริษัท
5. แต่งตั้ง และ/หรือ มอบหมายให้บุคคลใดบุคคลหนึ่งหรือหลายคน มีอำนาจดำเนินการใด ๆ ที่อยู่ภายในขอบอำนาจของกรรมการผู้จัดการ ตามที่กรรมการผู้จัดการเห็นสมควร โดยที่กรรมการผู้จัดการอาจยกเลิก เพิกถอน หรือแก้ไขเปลี่ยนแปลงอำนาจดังกล่าวได้
6. มีอำนาจ หน้าที่ และความรับผิดชอบใด ๆ ตามที่ได้รับมอบหมาย หรือตามนโยบายที่ได้รับมอบหมายจากคณะกรรมการบริษัท และ/หรือ คณะกรรมการบริหาร

ทั้งนี้ ในการดำเนินการเรื่องใดที่กรรมการผู้จัดการ หรือผู้รับมอบอำนาจจากกรรมการผู้จัดการ มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัท และ/หรือ บริษัทย่อย และ/หรือ บริษัทที่เกี่ยวข้อง กรรมการผู้จัดการหรือผู้รับมอบอำนาจจากกรรมการผู้จัดการ ไม่มีอำนาจอนุมัติการดำเนินการในเรื่องดังกล่าว เว้นแต่เป็นการอนุมัติรายการที่เป็นไปตามนโยบาย และหลักเกณฑ์ที่คณะกรรมการบริษัท และ/หรือ ที่ประชุมผู้ถือหุ้น (แล้วแต่กรณี) พิจารณาและอนุมัติไว้แล้ว โดยอยู่ภายใต้หลักเกณฑ์ของกฎหมาย วัตถุประสงค์ และข้อบังคับของบริษัท

**10.2.6 เลขานุการบริษัท**

ในการประชุมคณะกรรมการบริษัท ครั้งที่ 2/2556 เมื่อวันที่ 9 เมษายน 2556 คณะกรรมการบริษัท ได้มีมติแต่งตั้ง นายวรเทพ เลิศชัยอุดมโชค ดำรงตำแหน่งเลขานุการบริษัท เพื่อให้เป็นไปตามมาตรา 89/15 ของพระราชบัญญัติหลักทรัพย์และตลาดหลักทรัพย์ พ.ศ. 2535 (รวมถึงที่ได้มีการแก้ไขเพิ่มเติม) ทั้งนี้ หน้าที่ความรับผิดชอบของเลขานุการบริษัท มีดังนี้

1. ให้คำแนะนำเบื้องต้นแก่คณะกรรมการบริษัทและผู้บริหารในข้อกฎหมาย ระเบียบ และข้อบังคับต่าง ๆ ของบริษัทที่บริษัทต้องปฏิบัติตาม ดูแลให้การดำเนินกิจการของคณะกรรมการบริษัทเป็นไปอย่างราบรื่น และมีประสิทธิภาพสอดคล้องกับกฎหมาย และข้อกำหนดต่าง ๆ ที่เกี่ยวข้อง

2. รับผิดชอบในการจัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย และข้อบังคับของบริษัท

3. บันทึกรายงานการประชุมผู้ถือหุ้น และการประชุมคณะกรรมการบริษัท รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

4. จัดทำและเก็บรักษาทะเบียนกรรมการ รายงานประจำปีของบริษัท หนังสือนัดประชุมผู้ถือหุ้น หนังสือ  
นัดประชุมคณะกรรมการบริษัท รายงานการประชุมผู้ถือหุ้น และรายงานการประชุมคณะกรรมการบริษัท

5. เก็บรักษารายงานการมีส่วนได้เสียที่รายงานโดยกรรมการหรือผู้บริหาร พร้อมทั้งจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบภายใน 7 วันทำการนับแต่วันที่บริษัทได้รับรายงานนั้น

6. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

**10.3 โครงสร้างองค์กรของของบริษัท โรงงานน้ำตาลบุรีรัมย์ จำกัด (“บริษัทที่ประกอบธุรกิจหลัก”)**

**10.3.1 โครงสร้างองค์กร**

**คณะกรรมการบริหาร**

**กรรมการผู้จัดการ**

นายอนันต์ ตั้งตรงเวชกิจ

**กรรมการรองผู้จัดการ**

**สายงานจัดซื้อ**

นางสาวจิตติมา ตั้งตรงเวชกิจ

**รองกรรมการผู้จัดการ**

**สายปฏิบัติการ**

นายวรเทพ เลิศชัยอุดมโชค

**กรรมการรองผู้จัดการสายการผลิต**

นายสฤษดิ์ ตั้งตรงเวชกิจ

**ผู้ช่วยกรรมการผู้จัดการสายงานการผลิต**

**ผู้จัดการฝ่ายสินเชื่อ**

**ผู้จัดการฝ่ายจัดซื้อ**

**ผู้จัดการฝ่ายขายในประเทศ**

**ผู้จัดการอาวุโสสายงานผลิต**

**ผู้จัดการฝ่ายควบคุมคุณภาพ**

**ผู้จัดการฝ่ายผลิต**

**10.3.2 คณะกรรมการบริษัท**

ณ วันที่ 30 มิถุนายน 2557 คณะกรรมการของบริษัท โรงงานน้ำตาลบุรีรัมย์ จำกัด มีจำนวน 5 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายอนันต์ ตั้งตรงเวชกิจ | ประธานกรรมการ กรรมการ และกรรมการผู้จัดการ |
| 1. นางจิรวรรณ พงษ์พิชิตกุล | กรรมการ |
| 1. นางสาวจิตติมา ตั้งตรงเวชกิจ | กรรมการ |
| 1. นายสฤษดิ์ ตั้งตรงเวชกิจ | กรรมการ |
| 1. นายอดิศักดิ์ ตั้งตรงเวชกิจ | กรรมการ |

“กรรมการสองในห้าคนนี้ลงลายมือชื่อร่วมกัน และประทับตราสำคัญของบริษัท”

**10.3.3 ผู้บริหาร**

ณ วันที่ 30 มิถุนายน 2557 ผู้บริหารของบริษัท โรงงานน้ำตาลบุรีรัมย์ จำกัด มีจำนวน 8 ท่าน ประกอบด้วย

|  |  |
| --- | --- |
| **ชื่อ-นามสกุล** | **ตำแหน่ง** |
| 1. นายอนันต์ ตั้งตรงเวชกิจ | กรรมการผู้จัดการ |
| 1. นางจิรวรรณ พงษ์พิชิตกุล | กรรมการบริหาร |
| 1. นางสาวจิตติมา ตั้งตรงเวชกิจ | กรรมการรองผู้จัดการสายงานจัดซื้อและขายในประเทศ |
| 1. นายอดิศักดิ์ ตั้งตรงเวชกิจ | กรรมการบริหาร |
| 1. นายสฤษดิ์ ตั้งตรงเวชกิจ | กรรมการรองผู้จัดการสายงานผลิต |
| 1. นายวรเทพ เลิศชัยอุดมโชค | รองกรรมการผู้จัดการ สายปฏิบัติ |

ขอบเขตอำนาจหน้าที่ของคณะกรรมการบริษัทย่อย

ที่ประชุมคณะกรรมการบริษัท ครั้งที่ 6/2557 เมื่อวันที่ 22 สิงหาคม 2557 มีมติกำหนดขอบเขตอำนาจและหน้าที่ของคณะกรรมการบริษัทไว้ดังนี้

1. บริหารกิจการบริษัทย่อยให้เป็นไปเพื่อประโยชน์ที่ดีที่สุดแก่ผู้ถือหุ้น โดยในการดำเนินกิจการของบริษัทย่อย คณะกรรมการของบริษัทย่อยต้องปฏิบัติหน้าที่ด้วยความรับผิดชอบ ระมัดระวัง ซื่อสัตย์สุจริต และปฏิบัติตามกฎหมาย วัตถุประสงค์ และข้อบังคับของบริษัทย่อย ตลอดจนมติของที่ประชุมผู้ถือหุ้น และมติของที่ประชุมคณะกรรมการบริษัท
2. กำกับดูแลการดำเนินธุรกิจตามปกติของบริษัทย่อย และกำกับดูแลให้ฝ่ายบริหารดำเนินการให้เป็นไปตามวิสัยทัศน์ ภารกิจ นโยบาย กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน และงบประมาณของบริษัทใหญ่
3. จัดให้มีระบบบัญชี การรายงานทางการเงิน และการสอบบัญชี รวมทั้งดูแลให้มีระบบการควบคุมภายใน   
   การตรวจสอบภายใน ระบบบริหารความเสี่ยง และระบบป้องกันการทุจริต รวมถึงกำหนดให้มีมาตรการในการติดตามผล  
   การดำเนินงานของบริษัทย่อยให้มีประสิทธิภาพและรัดกุมเพียงพอ
4. กำกับดูแล และจัดให้มีกลไกในการกำกับดูแล ไม่ให้เกิดความขัดแย้งทางผลประโยชน์ระหว่างผู้มีส่วนได้ส่วนเสียกับบริษัท
5. แต่งตั้งกรรมการคนใดคนหนึ่งเป็นประธานกรรมการ และแต่งตั้งกรรมการตามจำนวนที่คณะกรรมการบริษัทเห็นสมควรเป็นรองประธานกรรมการ
6. กำหนด และ/หรือ แก้ไขเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัทย่อย
7. พิจารณาและกำหนดหลักเกณฑ์การจ่ายค่าตอบแทนของกรรมการ และผู้บริหารระดับสูง
8. สรรหาบุคคลที่มีความรู้ ความสามารถ ประสบการณ์ และมีคุณสมบัติครบถ้วนตามกฎหมาย และกฎเกณฑ์  
   ที่เกี่ยวข้อง เพื่อเสนอต่อที่ประชุมผู้ถือหุ้นให้พิจารณาและแต่งตั้งเป็นกรรมการบริษัท
9. พิจารณาจำนวนค่าตอบแทนของกรรมการ ตามหลักเกณฑ์การจ่ายค่าตอบแทนที่คณะกรรมการบริษัทกำหนด เพื่อเสนอต่อที่ประชุมผู้ถือหุ้นให้พิจารณาและอนุมัติ
10. ประเมินผลงานของกรรมการผู้จัดการและผู้บริหารระดับสูง พิจารณาและกำหนดค่าตอบแทนของผู้บริหารระดับสูงตามหลักเกณฑ์การจ่ายค่าตอบแทนที่คณะกรรมการบริษัทกำหนด
11. แต่งตั้ง และ/หรือ มอบอำนาจให้กรรมการ หรือบุคคลใดบุคคลหนึ่งหรือหลายคน มีอำนาจดำเนินการใด ๆ   
    ที่อยู่ภายในขอบอำนาจของกรรมการตามที่คณะกรรมการบริษัทเห็นสมควร โดยที่คณะกรรมการบริษัทอาจยกเลิก เพิกถอน หรือแก้ไขเปลี่ยนแปลงอำนาจดังกล่าวได้
12. เปิดเผยข้อมูลเกี่ยวกับฐานะทางการเงินและผลการดำเนินงานการทำรายการที่เกี่ยวโยงกันของบริษัทย่อย ตลอดจนการได้มาหรือจำหน่ายไปซึ่งสินทรัพย์ และ/หรือรายการที่มีนัยสำคัญให้แก่บริษัทใหญ่ ทราบโดยครบถ้วน ถูกต้อง และภายในกำหนดเวลาที่สมควรตามที่บริษัทใหญ่กำหนด
13. เปิดเผยและนำส่งข้อมูลส่วนได้เสียของตนและบุคคลที่มีความเกี่ยวข้องต่อคณะกรรมการของบริษัทย่อยให้ทราบถึงความสัมพันธ์และการทำธุรกรรมกับบริษัทหรือบริษัทใหญ่ ในลักษณะที่อาจก่อให้เกิดความขัดแย้งทางผลประโยชน์ ภายในกำหนดเวลาที่บริษัทใหญ่กำหนด
14. รายงานแผนการประกอบธุรกิจ การขยายธุรกิจ โครงการลงทุนขนาดใหญ่ ตามที่ได้รับอนุมัติจากบริษัทใหญ่ ตลอดจน การเข้าร่วมลงทุนกับผู้ประกอบการรายอื่น ๆ ต่อบริษัทใหญ่ ผ่านรายงานผลการดำเนินงานประจำเดือน และเข้าชี้แจงและ/หรือนำส่งเอกสารประกอบการพิจารณากรณีดังกล่าวในกรณีที่บริษัทใหญ่ร้องขอ
15. เข้าชี้แจงและ/หรือนำส่งข้อมูลหรือเอกสารที่เกี่ยวข้องกับการดำเนินงานให้แก่บริษัทใหญ่เมื่อได้รับการร้องขอตามความเหมาะสม
16. เข้าชี้แจงและ/หรือนำส่งข้อมูลหรือเอกสารที่เกี่ยวข้องให้แก่บริษัทใหญ่ ในกรณีที่บริษัทใหญ่ตรวจพบประเด็น ที่มีนัยสำคัญใด ๆ
17. มีอำนาจ หน้าที่ และความรับผิดชอบอื่นใดตามที่กำหนดไว้ในกฎหมาย และกฎเกณฑ์ที่เกี่ยวข้อง ข้อบังคับของบริษัท และมติของที่ประชุมผู้ถือหุ้น

ทั้งนี้ ในการดำเนินการเรื่องใดที่คณะกรรมการบริษัทหรือผู้รับมอบอำนาจจากคณะกรรมการบริษัท มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัท หรือ บริษัทที่เกี่ยวข้อง คณะกรรมการบริษัทหรือผู้รับมอบอำนาจจากคณะกรรมการบริษัท ไม่มีอำนาจอนุมัติการดำเนินการในเรื่องดังกล่าว เว้นแต่เป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทของบริษัทแม่ และ/หรือ ที่ประชุมผู้ถือหุ้นของบริษัทแม่ (แล้วแต่กรณี) พิจารณาและอนุมัติไว้แล้ว โดยอยู่ภายใต้หลักเกณฑ์ของกฎหมาย วัตถุประสงค์ และข้อบังคับของบริษัทย่อย

**10.4 การกำหนดอำนาจอนุมัติวงเงิน**

บริษัท น้ำตาลบุรีรัมย์ จำกัด (มหาชน) และบริษัทย่อย มีการกำหนดอำนาจอนุมัติวงเงินสำหรับการดำเนินงาน  
ที่เป็นธุรกรรมปกติของบริษัท ทั้งนี้ คณะกรรมการบริษัทเป็นผู้มอบหมายอำนาจในการอนุมัติให้กรรมการผู้ได้รับมอบหมาย (ประธานกรรมการ กรรมการบริหาร กรรมการผู้จัดการ ซึ่งเป็นกรรมการของบริษัท) และกรรมการผู้ได้รับมอบหมายเป็นผู้มอบอำนาจต่อให้พนักงานตามที่เห็นเหมาะสมได้ โดยสามารถสรุปได้ดังนี้

|  |  |  |  |  |
| --- | --- | --- | --- | --- |
| **การอนุมัติ** | **คณะกรรมการบริหาร** | **กรรมการผู้จัดการ** | **กรรมการรองผู้จัดการ** | **ผู้ช่วยกรรมการผู้จัดการ** |
| 1. **ค่าใช้จ่าย** |  |  |  |  |
| ค่าใช้จ่ายเกี่ยวกับการดำเนินงาน และค่าใช้จ่ายทั่วไป |  |  | เกิน 50,000 บาท | 20,000 - 50,000 บาท |
| 1. **การจัดซื้อ** |  |  |  |  |
| การจัดซื้อสินทรัพย์ถาวร | อนุมัตินอกงบประมาณ | เกิน 1 แสนบาท | ไม่เกิน 1 แสนบาท | ไม่เกิน 50,000 บาท |
| การลงนามในเอกสารสั่งซื้อต่าง ๆ |  |  |  |  |
| 1. **การเงิน** |  |  |  |  |
| การเบิกเงินทดรองจ่ายต่อครั้ง |  |  | เกิน 50,000 บาท | 20,000 - 50,000 บาท |
| 1. **ทั่วไป** |  |  |  |  |
| การจำหน่ายสินทรัพย์อื่น ๆ | วงเงินเกิน 1 แสนบาท | วงเงินไม่เกิน 1 แสนบาท | ไม่มีอำนาจอนุมติ | ไม่มีอำนาจอนุมติ |
| การปรับปรุงอาคาร | วงเงินเกิน 5 แสนบาท | วงเงินไม่เกิน 5 แสนบาท |  |  |

**10.5 ค่าตอบแทนกรรมการและผู้บริหาร**

**10.5.1 ค่าตอบแทนที่เป็นตัวเงิน**

ค่าตอบแทนคณะกรรมการ

ที่ประชุมสามัญผู้ถือหุ้นประจำปี 2557 เมื่อวันที่ 27 เมษายน 2557 ได้มีมติกำหนดค่าตอบแทนกรรมการของบริษัทในปี 2557 ดังนี้

|  |  |  |
| --- | --- | --- |
| **ตำเหน่ง** | **ค่าเบี้ยประชุม**  **(บาท/ครั้ง)** | **ค่าตอบแทนรายปี**  **(บาท)** |
| ประธานกรรมการบริษัท | 15,000 | 400,000 |
| กรรมการบริษัท | 10,000 | 150,000 |

|  |  |  |
| --- | --- | --- |
| **ตำเหน่ง** | **ค่าเบี้ยประชุม**  **(บาท/ครั้ง)** | **ค่าตอบแทนรายปี**  **(บาท)** |
| ประธานกรรมการตรวจสอบ | 15,000 | 150,000 |
| กรรมการตรวจสอบ | 10,000 | 100,000 |

ในปี 2555 ถึงงวดหกเดือน ปี 2557 บริษัทมีการจ่ายค่าตอบแทนให้แก่คณะกรรมการบริษัท ดังนี้

|  |  |  |  |  |
| --- | --- | --- | --- | --- |
| **ชื่อกรรมการ** | **ตำแหน่ง** | **ค่าตอบแทน (บาท)** | | |
| **ปี 2555** | **ปี 2556** | **งวดหกเดือน ปี 2557** |
| นายประจวบ ไชยสาสน์ | ประธานกรรมการ กรรมการอิสระ  และประธานกรรมการตรวจสอบ | 65,000 | 150,000 | 150,000 |
| นายอนันต์ ตั้งตรงเวชกิจ | กรรมการ และกรรมการผู้จัดการ | 175,000 | 95,000 | 120,000 |
| นางวันเพ็ญ ปุญญนิรันดร์ | กรรมการ | 60,000 | 50,000 | 50,000 |
| นางจิรวรรณ พงษ์พิชิตกุล | กรรมการ | 130,000 | 70,000 | 100,000 |
| นางสาวจิตติมา ตั้งตรงเวชกิจ | กรรมการ | 130,000 | 80,000 | 100,000 |
| นายสฤษดิ์ ตั้งตรงเวชกิจ | กรรมการ | 130,000 | 70,000 | 100,000 |
| นายอดิศักดิ์ ตั้งตรงเวชกิจ | กรรมการ | 130,000 | 60,000 | 90,000 |
| นายอำนวย ปะติเส | กรรมการอิสระ และกรรมการตรวจสอบ | 65,000 | 100,000 | 130,000 |
| นางสีนวล ทัศน์พันธุ์ | กรรมการอิสระ และกรรมการตรวจสอบ | - | - | - |
| นายศิริชัย สมบัติศิริ | กรรมการอิสระ และกรรมการตรวจสอบ | - | - | 100,000 |
| **รวม** | | **885,000** | **775,000** | **940,000** |

หมายเหตุ : 1. นายประจวบ ไชยสาสน์ ได้รับการแต่งตั้งเป็นกรรมการบริษัทเมื่อวันที่ 18 กันยายน 2555

2. นายอำนวย ปะติเส ได้รับการแต่งตั้งเป็นกรรมการบริษัทเมื่อวันที่ 15 ตุลาคม 2555 และได้ลาออกเมื่อวันที่ 2 ตุลาคม 2557

3. นายศิริชัย สมบัติศิริ ได้รับการแต่งตั้งเป็นกรรมการบริษัทเมื่อวันที่ 1 มกราคม 2556

4. นางสีนวล ทัศน์พันธุ์ ได้รับการแต่งตั้งเป็นกรรมการบริษัทเมื่อวันที่ 3 ตุลาคม 2557

ในปี 2555 ถึงงวดหกเดือน ปี 2557 บริษัทมีการจ่ายค่าตอบแทนให้แก่คณะกรรมการบริษัทของบริษัท โรงงานน้ำตาลบุรีรัมย์ จำกัด ดังนี้

|  |  |  |  |  |
| --- | --- | --- | --- | --- |
| **ชื่อกรรมการ** | **ตำแหน่ง** | **ค่าตอบแทน (บาท)** | | |
| **ปี 2555** | **ปี 2556** | **งวดหกเดือน ปี 2557** |
| นายอนันต์ ตั้งตรงเวชกิจ | กรรมการ และกรรมการผู้จัดการ | 135,000 | 30,000 | 75,000 |
| นางจิรวรรณ พงษ์พิชิตกุล | กรรมการ | 90,000 | 20,000 | 60,000 |
| นางสาวจิตติมา ตั้งตรงเวชกิจ | กรรมการ | 90,000 | 20,000 | 60,000 |
| นายสฤษดิ์ ตั้งตรงเวชกิจ | กรรมการ | 90,000 | 20,000 | 60,000 |
| นายอดิศักดิ์ ตั้งตรงเวชกิจ | กรรมการ | 90,000 | 10,000 | 60,000 |
| **รวม** | | **495,000** | **100,000** | **315,000** |

ค่าตอบแทนผู้บริหาร

ในปี 2555 ถึงงวดหกเดือน ปี 2557 บริษัทจ่ายค่าตอบแทน ทั้งนี้รวมถึงเงินเดือน โบนัส และสวัสดิการ ดังต่อไปนี้

|  |  |  |  |  |  |  |
| --- | --- | --- | --- | --- | --- | --- |
|  | **BRR** | | | **BSF** | | |
|  | **ปี 2555** | **ปี 2556** | **งวดหกเดือน ปี 2557** | **ปี 2555** | **ปี 2556** | **งวดหกเดือน ปี 2557** |
| จำนวนผู้บริหาร (ราย) | 7 | 7 | 8 | 3 | 6 | 6 |
| จำนวนเงินค่าตอบแทน (บาท) | 19,963,730 | 20,985,174 | 12,196,762 | 2,216,667 | 9,425,000 | 4,725,000 |

**10.5.2 ค่าตอบแทนอื่น**

- ไม่มี -

**10.6 การกำกับการดูแลการดำเนินงานของบริษัทย่อย**

เพื่อให้บริษัท น้ำตาลบุรีรัมย์ จำกัด (มหาชน) สามารถกำกับดูแลและบริหารจัดการกิจการของบริษัทหลัก รวมถึงการติดตามดูแลให้บริษัทหลักมีการปฏิบัติตามมาตรการและกลไกต่าง ๆ ที่กำหนดไว้ได้เสมือนเป็นหน่วยงานของบริษัทเอง และเป็นไปตามนโยบายของบริษัท น้ำตาลบุรีรัมย์ จำกัด (มหาชน) ทั้งนี้ เพื่อรักษาผลประโยชน์ในเงินลงทุนของบริษัทในบริษัทหลักดังกล่าว และเกิดประโยชน์ตอบแทนสูงสุดแก่บริษัทในภาพรวมบริษัท น้ำตาลบุรีรัมย์ จำกัด (มหาชน) ได้มีกลไกการกำกับดูแลการดำเนินงานของบริษัทหลัก ดังต่อไปนี้

1. บริษัทจะแต่งตั้งหรือเสนอชื่อบุคคลเป็นกรรมการ หรือผู้บริหารในบริษัทย่อย และ/หรือบริษัทร่วมอย่างน้อย  
ตามสัดส่วนการถือหุ้นของบริษัทในบริษัทย่อยและบริษัทร่วม โดยให้กรรมการและผู้บริหารที่บริษัทเสนอชื่อ หรือแต่งตั้ง  
มีดุลยพินิจในการพิจารณาออกเสียงในการประชุมคณะกรรมการของบริษัทย่อย และ/หรือบริษัทร่วมในเรื่องที่เกี่ยวกับการบริหารจัดการทั่วไปและการดำเนินธุรกิจตามปกติของบริษัทย่อย และ/หรือบริษัทร่วมได้ตามแต่ที่กรรมการและผู้บริหารของบริษัทย่อยและ/หรือบริษัทร่วมจะเห็นสมควรเพื่อประโยชน์สูงสุดของบริษัท ทั้งนี้ กรรมการหรือผู้บริหารตามนั้น ต้องมีคุณสมบัติ บทบาท หน้าที่ และความรับผิดชอบ ตลอดจนไม่มีลักษณะขาดความน่าไว้วางใจ ตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะขาดความน่าไว้วางใจของกรรมการและผู้บริหารของบริษัท

2. ในกรณีดังต่อไปนี้ ต้องได้รับการอนุมัติจากที่ประชุมคณะกรรมการของบริษัทใหญ่ หรือที่ประชุมผู้ถือหุ้นของบริษัทใหญ่ (แล้วแต่กรณี) ก่อนที่จะได้รับการอนุมัติจากที่ประชุมคณะกรรมการของบริษัท หรือที่ประชุมผู้ถือหุ้นของบริษัท (แล้วแต่กรณี)

(1) กรณีที่ต้องขออนุมัติจากที่ประชุมคณะกรรมการของบริษัทใหญ่ หรือที่ประชุมผู้ถือหุ้นของบริษัทใหญ่ (แล้วแต่กรณี) ก่อนที่บริษัทจะเข้าทำรายการ

(ก) การจ่ายเงินปันผลประจำปี และเงินปันผลระหว่างกาล (หากมี) ของบริษัท

(ข) การแก้ไขข้อบังคับของบริษัท

(ค) การอนุมัติงบประมาณประจำปีของบริษัท

รายการตั้งแต่ข้อ (ง) ถึงข้อ (ฏ) นี้เป็นรายการที่ถือว่ามีสาระสำคัญ และหากบริษัทเข้าทำรายการจะมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท โดยนำหลักเกณฑ์ที่กำหนดไว้ตามประกาศ  
ที่เกี่ยวข้องของคณะกรรมการกำกับตลาดทุน และประกาศคณะกรรมการตลาดหลักทรัพย์แห่งประเทศไทย เรื่อง การได้มาหรือจำหน่ายไปซึ่งทรัพย์สิน และ/หรือ การทำรายการที่เกี่ยวโยงกัน (แล้วแต่กรณี) มาใช้บังคับโดยอนุโลม ทั้งนี้ ต้องเป็นกรณีที่เมื่อคำนวณขนาดของรายการที่บริษัทเข้าทำรายการเปรียบเทียบกับขนาดของบริษัทใหญ่ตามหลักเกณฑ์ดังกล่าวแล้ว อยู่ในเกณฑ์ที่ต้องได้รับการพิจารณาอนุมัติจากที่ประชุมคณะกรรมการของบริษัทใหญ่ด้วย ซึ่งรายการดังต่อไปนี้คือ

(ง) กรณีที่บริษัทตกลงเข้าทำรายการที่เกี่ยวโยงกัน หรือรายการที่เกี่ยวกับการได้มาหรือจำหน่ายไปซึ่งทรัพย์สินของบริษัท

(จ) การโอนหรือสละสิทธิประโยชน์ รวมตลอดถึงการสละสิทธิเรียกร้องที่มีต่อ ผู้ที่ก่อความเสียหายแก่บริษัท

(ฉ) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

(ช) การซื้อหรือการรับโอนกิจการของบริษัทอื่นมาเป็นของบริษัท

(ซ) การเข้าทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมด หรือบางส่วนที่สำคัญ   
การมอบหมายให้บุคคลอื่นเข้าจัดการธุรกิจของบริษัท หรือการรวมกิจการกับบุคคลอื่น

(ฌ) การให้เช่าหรือการให้เช่าซื้อกิจการหรือทรัพย์สินของบริษัททั้งหมดหรือส่วนที่มีสาระสำคัญ

(ญ) การกู้ยืมเงิน การให้กู้ยืมเงิน การให้สินเชื่อ การค้ำประกัน การทำนิติกรรมผูกพันบริษัทให้ต้องรับภาระทางการเงินเพิ่มขึ้น หรือการให้ความช่วยเหลือด้านการเงินในลักษณะอื่นใดแก่บุคคลอื่น และมิใช่ธุรกิจปกติของบริษัท

(ฎ) การเลิกกิจการของบริษัท

(ฏ) รายการอื่นใดที่ไม่ใช่รายการธุรกิจปกติของบริษัท และเป็นรายการที่จะมีผลกระทบต่อบริษัทอย่าง  
มีนัยสำคัญ

(2) เรื่องที่ต้องได้รับการอนุมัติจากที่ประชุมผู้ถือหุ้นของบริษัทใหญ่ ก่อนบริษัทเข้าทำรายการ ทั้งนี้ให้นำหลักเกณฑ์ที่กำหนดไว้ตามประกาศที่เกี่ยวข้องของคณะกรรมการกำกับตลาดทุนและประกาศคณะกรรมการตลาดหลักทรัพย์แห่งประเทศไทยมาใช้บังคับโดยอนุโลม ซึ่งต้องเป็นกรณีที่เมื่อคำนวณขนาดของรายการที่บริษัทเข้าทำรายการเปรียบเทียบกับขนาดของบริษัทใหญ่ตามหลักเกณฑ์ดังกล่าวแล้ว อยู่ในเกณฑ์ที่ต้องได้รับการพิจารณาอนุมัติจากที่ประชุม  
ผู้ถือหุ้นของบริษัทใหญ่ด้วย

(ก) กรณีที่บริษัทตกลงเข้าทำรายการที่เกี่ยวโยงกัน หรือรายการที่เกี่ยวกับการได้มาหรือจำหน่ายไป  
ซึ่งทรัพย์สินของบริษัทหลัก

(ข) การเพิ่มทุนโดยการออกหุ้นเพิ่มทุนและการจัดสรรหุ้นของบริษัทหลัก รวมทั้งการลดทุนจดทะเบียนของบริษัทหลักซึ่งไม่เป็นไปตามสัดส่วนการถือหุ้นเดิมของผู้ถือหุ้นอันจะเป็นผลให้สัดส่วนการใช้สิทธิออกเสียงลงคะแนนของบริษัทใหญ่ ทั้งทางตรงและ/หรือทางอ้อมในที่ประชุมในที่ประชุมผู้ถือหุ้นของบริษัทไม่ว่าในทอดใด ๆ ลดลงเกินกว่าร้อยละ 10 ของจำนวนเสียงทั้งหมดของบริษัท หรือเป็นผลให้สัดส่วนการใช้สิทธิออกเสียงลงคะแนนของบริษัทใหญ่   
ทั้งทางตรงและ/หรือทางอ้อมในที่ประชุมผู้ถือหุ้นของบริษัทหลักไม่ว่าในทอดใด ๆ ลดลงเหลือน้อยกว่าร้อยละ 50 ของจำนวนเสียงทั้งหมดของบริษัทหลัก

(ค) การดำเนินการอื่นใดอันจะเป็นผลให้สัดส่วนการใช้สิทธิออกเสียงลงคะแนนของบริษัทใหญ่ ทั้งทางตรงและ/หรือทางอ้อมในที่ประชุมผู้ถือหุ้นของบริษัทหลักไม่ว่าในทอดใด ๆ ลดลงเกินกว่าร้อยละ 10 ของจำนวนเสียงทั้งหมดของบริษัทหลัก หรือเป็นผลให้สัดส่วนการใช้สิทธิออกเสียงลงคะแนนของบริษัทใหญ่ ทั้งทางตรงและ/หรือทางอ้อมในที่ประชุมผู้ถือหุ้นของบริษัทไม่ว่าในทอดใด ๆ ลดลงเหลือน้อยกว่าร้อยละ 50 ของจำนวนเสียงทั้งหมดของบริษัท ในการเข้าทำรายการอื่นใดที่มิใช่รายการธุรกิจปกติของบริษัทหลัก

(ง) การเลิกกิจการของบริษัทหลัก

(จ) รายการอื่นใดที่ไม่ใช่รายการธุรกิจปกติของบริษัทหลัก และเป็นรายการที่จะมีผลกระทบต่อบริษัทหลักอย่างมีนัยสำคัญ

(ฉ) การแก้ไขข้อบังคับของบริษัทในเรื่องที่อาจส่งผลกระทบอย่างมีนัยสำคัญต่อฐานะการเงินและผลการดำเนินงานของบริษัทหลัก ซึ่งรวมถึงแต่ไม่จำกัดเพียง การแก้ไขข้อบังคับของบริษัทที่ส่งผลกระทบต่อสิทธิของบริษัทใหญ่ในการเสนอชื่อหรือแต่งตั้งบุคคลเป็นกรรมการ หรือผู้บริหารในบริษัทตามสัดส่วนการถือหุ้นของบริษัทใหญ่ในบริษัทหลัก การออกเสียงลงคะแนนของกรรมการที่เสนอชื่อหรือแต่งตั้งโดยบริษัทใหญ่ในที่ประชุมคณะกรรมการของบริษัทหลัก   
การออกเสียงลงคะแนนของบริษัทใหญ่ในที่ประชุมผู้ถือหุ้นของบริษัทหลัก และ/หรือหรือการจ่ายเงินปันผลของบริษัทหลัก เป็นต้น

3. กรรมการและผู้บริหารของบริษัทย่อยมีหน้าที่ดังต่อไปนี้

(ก) เปิดเผยข้อมูลเกี่ยวกับฐานะทางการเงินและผลการดำเนินงานการทำรายการที่เกี่ยวโยงกันของบริษัท ตลอดจนการได้มาหรือจำหน่ายไปซึ่งสินทรัพย์ และ/หรือรายการที่มีนัยสำคัญให้แก่บริษัทใหญ่ ทราบโดยครบถ้วน ถูกต้อง และภายในกำหนดเวลาที่สมควรตามที่บริษัทใหญ่กำหนด อนึ่ง ให้คณะกรรมการของบริษัทพิจารณาการเข้าทำรายการที่เกี่ยวโยงกัน การได้มาหรือจำหน่ายไปซึ่งสินทรัพย์ที่มีนัยสำคัญของบริษัท โดยนำหลักเกณฑ์ที่กำหนดไว้ตามประกาศที่เกี่ยวข้องของคณะกรรมการกำกับตลาดทุนและประกาศคณะกรรมการตลาดหลักทรัพย์แห่งประเทศไทยมาใช้บังคับโดยอนุโลม

(ข) เปิดเผยและนำส่งข้อมูลส่วนได้เสียของตนและบุคคลที่มีความเกี่ยวข้องต่อคณะกรรมการของบริษัท ให้ทราบถึงความสัมพันธ์และการทำธุรกรรมกับบริษัทหรือบริษัทใหญ่ ในลักษณะที่อาจก่อให้เกิดความขัดแย้งทางผลประโยชน์ และหลีกเลี่ยงการทำรายการที่อาจก่อให้เกิดความขัดแย้งทางผลประโยชน์กับบริษัทหรือบริษัทใหญ่ โดยคณะกรรมการของบริษัทมีหน้าที่แจ้งเรื่องดังกล่าวให้คณะกรรมการของบริษัทใหญ่ทราบ ภายในกำหนดเวลาที่บริษัทใหญ่กำหนด เพื่อเป็นข้อมูลประกอบการพิจารณาตัดสินหรืออนุมัติใด ๆ ซึ่งการพิจารณานั้นจะคำนึงถึงประโยชน์โดยรวมของบริษัทและบริษัทใหญ่ เป็นสำคัญ

ทั้งนี้ กรรมการของบริษัทต้องไม่มีส่วนร่วมอนุมัติในเรื่องที่ตนเองมีส่วนได้เสียหรือมีความขัดแย้งทางผลประโยชน์ทั้งทางตรงและทางอ้อมนั้นด้วย

อนึ่ง การกระทำดังต่อไปนี้ซึ่งเป็นผลให้กรรมการ ผู้บริหาร หรือบุคคลที่มีความเกี่ยวข้องของบริษัท ได้รับประโยชน์ทางการเงินอื่นนอกเหนือจากที่พึงได้ตามปกติ หรือเป็นเหตุให้บริษัทหรือบริษัทใหญ่ ได้รับความเสียหาย   
ให้สันนิษฐานว่าเป็นการกระทำที่ขัดหรือแย้งกับผลประโยชน์ของบริษัทอย่างมีนัยสำคัญ

(ก) การทำธุรกรรมระหว่างบริษัท กับกรรมการ ผู้บริหาร หรือบุคคลที่มีความเกี่ยวข้องโดยมิได้เป็นไปตามหลักเกณฑ์ของการทำรายการที่เกี่ยวโยงกัน

(ข) การใช้ข้อมูลของบริษัทหรือบริษัทใหญ่ที่ล่วงรู้มา เว้นแต่เป็นข้อมูลที่เปิดเผย ต่อสาธารณชนแล้ว

(ค) การใช้ทรัพย์สินหรือโอกาสทางธุรกิจของบริษัทหรือบริษัทใหญ่ในลักษณะเดียวกันกับที่บริษัทใหญ่กระทำ และเป็นการฝ่าฝืนหลักเกณฑ์หรือหลักปฏิบัติทั่วไปตามที่คณะกรรมการกำกับ ตลาดทุนประกาศกำหนด

(ค) รายงานแผนการประกอบธุรกิจ การขยายธุรกิจ โครงการลงทุนขนาดใหญ่ ตามที่ได้รับอนุมัติจากบริษัทใหญ่ ตลอดจนการเข้าร่วมลงทุนกับผู้ประกอบการรายอื่น ๆ ต่อบริษัทใหญ่ ผ่านรายงานผลการดำเนินงานประจำเดือน และ เข้าชี้แจงและ/หรือนำส่งเอกสารประกอบการพิจารณากรณีดังกล่าวในกรณีที่บริษัทใหญ่ร้องขอ

(ง) เข้าชี้แจงและ/หรือนำส่งข้อมูลหรือเอกสารที่เกี่ยวข้องกับการดำเนินงานให้แก่บริษัทใหญ่เมื่อได้รับการร้องขอตามความเหมาะสม

(จ) เข้าชี้แจงและ/หรือนำส่งข้อมูลหรือเอกสารที่เกี่ยวข้องให้แก่บริษัทใหญ่ ในกรณีที่บริษัทใหญ่ตรวจพบประเด็นที่มีนัยสำคัญใด ๆ

(ฉ) ดูแลรับผิดชอบให้บริษัทมีระบบการควบคุมภายใน ระบบบริหารความเสี่ยง และระบบป้องกันการทุจริตอย่างเหมาะสม มีประสิทธิภาพและรัดกุมเพียงพอที่ทำให้มั่นใจได้ว่าการดำเนินการต่าง ๆ ของบริษัทหลักจะเป็นไปตามนโยบายของบริษัทใหญ่ ข้อบังคับในหมวดนี้กฎหมายและประกาศเรื่อง การกำกับดูแลกิจการที่ดีของบริษัทจดทะเบียน รวมถึงประกาศข้อบังคับและหลักเกณฑ์ต่าง ๆ ที่เกี่ยวข้องของคณะกรรมการกำกับตลาดทุน สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทยได้อย่างแท้จริง รวมทั้งการจัดให้มีระบบงาน  
ที่ชัดเจน เพื่อแสดงได้ว่าบริษัทหลักมีระบบเพียงพอในการเปิดเผยข้อมูล การทำรายการที่มีนัยสำคัญตามหลักเกณฑ์  
ที่กำหนดได้อย่างต่อเนื่องและน่าเชื่อถือ และมีช่องทางให้กรรมการและผู้บริหารของบริษัทใหญ่สามารถได้รับข้อมูลของบริษัทหลักในการติดตามดูแลผลการดำเนินงานและฐานะการเงิน การทำรายการระหว่างบริษัทกับกรรมการและผู้บริหารของบริษัท และการทำรายการที่มีนัยสำคัญของบริษัทได้อย่างมีประสิทธิภาพ นอกจากนี้ ต้องจัดให้มีกลไกในการตรวจสอบระบบงานดังกล่าวในบริษัทหลัก โดยให้ทีมงานผู้ตรวจสอบภายในและกรรมการอิสระของบริษัทใหญ่สามารถเข้าถึงข้อมูลได้โดยตรง และให้มีการรายงานผลการตรวจสอบระบบงานดังกล่าวให้กรรมการและผู้บริหารของบริษัทใหญ่ เพื่อให้มั่นใจได้ว่าบริษัทมีการปฏิบัติตามระบบงานที่จัดทำไว้อย่างสม่ำเสมอ

4. ห้ามมิให้กรรมการ ผู้บริหาร พนักงาน ลูกจ้าง หรือผู้รับมอบหมายของบริษัทหลัก รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว ใช้ข้อมูลภายในของบริษัทหลักและบริษัทใหญ่ ทั้งที่ได้มาจากการกระทำตามหน้าที่หรือในทางอื่นใด ที่มีหรืออาจจะมีผลกระทบอย่างมีนัยสำคัญต่อบริษัท และ/หรือ บริษัทใหญ่ เพื่อประโยชน์ต่อตนเองหรือผู้อื่นไม่ว่าทางตรงหรือทางอ้อม และไม่ว่าจะได้รับผลตอบแทนหรือไม่ก็ตาม

5. กรรมการ ผู้บริหาร หรือบุคคลที่มีความเกี่ยวข้องของบริษัทหลัก จะกระทำธุรกรรมกับบริษัทได้ต่อเมื่อธุรกรรมดังกล่าว ได้รับอนุมัติจากคณะกรรมการของบริษัท และ/หรือ คณะกรรมการของบริษัทใหญ่ และ/หรือที่ประชุมผู้ถือหุ้นของบริษัท และ/หรือ ที่ประชุมผู้ถือหุ้นของบริษัทใหญ่ (แล้วแต่กรณี) ตามแต่ขนาดรายการที่คำนวณได้ โดยนำหลักเกณฑ์ ที่กำหนดไว้ตามประกาศที่เกี่ยวข้องของคณะกรรมการกำกับตลาดทุนและประกาศคณะกรรมการตลาดหลักทรัพย์แห่งประเทศไทยเรื่อง การได้มาหรือจำหน่ายไปซึ่งทรัพย์สิน และ/หรือ การทำรายการที่เกี่ยวโยงกัน (แล้วแต่กรณี) มาใช้บังคับโดยอนุโลม ทั้งนี้ เว้นแต่เป็นการทำธุรกรรมที่เป็นข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร หรือบุคคลที่มีความเกี่ยวข้องของบริษัทหลัก (แล้วแต่กรณี) และเป็นข้อตกลงทางการค้าที่ได้รับอนุมัติจากที่ประชุมคณะกรรมการของบริษัทใหญ่ หรือเป็นไปตามหลักการที่คณะกรรมการของบริษัทใหญ่ อนุมัติไว้แล้ว

**10.7 บุคลากร**

**10.7.1 จำนวนพนักงาน และค่าตอบแทนพนักงาน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ปี 2554** | | | | **ปี 2555** | | | |
|  | **รายเดือน(คน)** | **รายวัน**  **(คน)** | **รวม**  **(คน)** | **จำนวนเงิน**  **(บาท)** | **รายเดือน**  **(คน)** | **รายวัน**  **(คน)** | **รวม**  **(คน)** | **จำนวนเงิน**  **(บาท)** |
| BRR | 83 | 39 | 122 | 44,458,979.18 | 91 | 46 | 137 | 40,572,319.25 |
| BSF | 230 | 500 | 730 | 99,726,892.59 | 237 | 537 | 774 | 73,715,142.08 |
| BEC | 20 | 14 | 34 | 725,992.17 | 58 | 14 | 72 | 8,622,051.34 |
| KBF | 1 | - | 1 | 73,360.00 | 23 | 45 | 68 | 2,835,138.95 |
| BRD | 142 | 73 | 215 | 12,589,426.72 | 128 | 67 | 195 | 31,169,229.16 |
| รวม | 476 | 626 | 1,102.00 | 157,574,650.66 | 537 | 709 | 1,246 | 156,913,880.78 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ปี 2556** | | | | **งวดหกเดือน ปี 2557** | | | |
|  | **รายเดือน**  **(คน)** | **รายวัน**  **(คน)** | **รวม**  **(คน)** | **จำนวนเงิน**  **(บาท)** | **รายเดือน**  **(คน)** | **รายวัน**  **(คน)** | **รวม**  **(คน)** | **จำนวนเงิน**  **(บาท)** |
| BRR | 99 | 68 | 167 | 50,928,715.34 | 100 | 42 | 142 | 34,931,652.86 |
| BSF | 265 | 632 | 897 | 130,275,828.55 | 273 | 180 | 453 | 96,555,049.54 |
| BEC | 69 | 3 | 72 | 15,512,625.25 | 71 | 4 | 75 | 8,610,978.36 |
| KBF | 22 | 41 | 63 | 10,380,885.71 | 23 | 36 | 59 | 5,585,306.81 |
| BRD | 129 | 55 | 184 | 39,942,185.03 | 127 | 6 | 133 | 21,191,640.38 |
| BPC | - | - | - | - | 1 | - | 1 | 158,500.00 |
| รวม | 584 | 799 | 1,383 | 247,040,239.88 | 595 | 268 | 863 | 167,033,127.95 |

**10.7.2 กองทุนสำรองเลี้ยงชีพ**

บริษัทได้แต่งตั้งบริษัทหลักทรัพย์จัดการกองทุน ไทยพาณิชย์ จำกัด เป็นผู้จัดการกองทุนสำรองเลี้ยงชีพของบริษัทและบริษัทย่อย ตั้งแต่วันที่ 22 สิงหาคม 2556

**10.7.3 การพัฒนาบุคลากรของบริษัท**

บริษัทมีการพัฒนาบุคลากรในด้านต่าง ๆ ดังต่อไปนี้

* การร่วมมือกับองค์กรภายนอกเพื่อพัฒนาพนักงาน บริษัทได้ร่วมมือกับองค์กรภายนอก อาทิเช่น ศูนย์พัฒนาฝีมือแรงงาน ในการฝึกอบรมพนักงาน ซึ่งถ้าหากพนักงานผ่านมาตรฐานของกรมพัฒนาฝีมือแรงงาน ก็จะได้รับการปรับอัตราเงินเดือนตามอัตราขั้นต่ำที่กรมพัฒนาฝีมือแรงงานกำหนดไว้ นอกจากนี้ ในแต่ละปีทุกแผนกจะมีงบประมาณสำหรับการส่งพนักงานออกไปอบรมกับบุคคลภายนอก เพื่อพัฒนาและ/หรืออัพเดตความรู้ทางวิชาชีพ
* การให้ทุนศึกษาต่อ บริษัทให้ทุนศึกษาต่อสำหรับพนักงานในการศึกษาระดับอุดมศึกษา และบัณฑิตศึกษาภายใต้เงื่อนไขพนักงานจะกลับมาใช้ทุนกับบริษัท